คือมีอะไรกับเเฟนวันที่22กพเเล้วให้เเฟนกินยาคุมฉุกเฉินตามที่บอกทุกอย่างเเล้ววันที่29กพมีเบือดออกไม่เเน่ใจว่าประจำเดือนรึป่าวล่าสุดเเฟนมีประจำเดือนวันที่13กพเเต่เป้นประจำเดือนของเดือนมกรา อยากรุ้ว่าเบืดที่ออกมาหลังจากกินยาคุมคือเลือดอะไร
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆดังนั้น หากได้ทานยาคุมฉุกเฉินไปในวันที่ 22 ก.พ. เลือดที่ออกในวันที่ 29 ก.พ. ก็น่าจะเป็นเลือดที่เกิดจากผลของยาคุมฉุกเฉินค่ะ ไม่น่าใช่ประจำเดือน เพราะประจำเดือนเพิ่งมาไปในวันที่ 13 ก.พ.ส่วนประจำเดือนในรอบถัดไปนั้น ก็อาจมาในช่วงวันที่ 29 มี.ค.ค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ